Jawa Tengah iku propinsi ing Indonésia. Kutha krajané ya iku Semarang. Jawa Tengah iku saka enem propinsi sing ana ing pulo Jawa. Kajaba jeneng sawijining propinsi, Jawa Tengah iku uga jeneng tlatah budaya ing Pulo Jawa. Dadi sejatiné Ngayogyakarta iku uga perangan saka Jawa Tengah, yèn ditilik saka sejarah ya pancèn mengkono. Kosok baliné, tlatah Surakarta sawisé Indonésia mardika dadi bagian propinsi Jawa Tengah. Tlatah Jawa Tengah iki papan sing wong Jawané manggon paling akèh sacara kwantitatif. Semboyan propinsi iki uga nuduhaké yèn Jawa Tengah iku "Punjer Budaya Jawa".